शिवसेना के 75वें स्थापना दिवस पर शिंदे पर बरसे,कहा- पार्टी चुराई, लोगों के दिल नहीं
19 जून को शिवसेना का स्थापना दिवस है। महाराष्ट्र में शिवसेना के ​​​​​​​एकनाथ शिंदे गुट और उद्धव ठाकरे गुट इस मौके पर मुंबई में दो अलग-अलग जगह पर ​​​​​​​आयोजन कर रहे हैं। शनिवार को इसे लेकर उद्धव ठाकरे ने पार्टी कार्यकारिणी की बैठक की। CM Shinde's faction is organizing programs in Goregaon and Thackeray in Central Mumbai
उद्धव ठाकरे ने कहा कि कुछ लोगों ने शिवसेना का नाम चुराया, पार्टी का चिन्ह चुराया, बाप चुराने की कोशिश की, लेकिन आज भी उद्धव ठाकरे का नाम लेना पड़ता है। वो लोग बाला साहेब ठाकरे की फोटो चुरा सकते हैं, लेकिन लोगों के दिल नहीं।
शिवसेना के 75वें स्थापना दिवस पर आयोजित कार्यक्रम को संबोधित हुए ठाकरे ने कहा- ये भीड़ पैसे देकर नहीं आई है, यह 57 साल की तपस्या है। बीजेपी ने प्रचार पर जितना पैसा खर्च किया, उतना किसानों को देते तो उनके दिन बदल जाते। वो फसल ले गए, लेकिन खेत हमारे पास है ।
उद्धव के भाषण की 3 बड़ी बातें
1. मणिपुर में हिंसा हो रही है और प्रधानमंत्री अमेरिका जा रहे हैं। एक अधिकारी कह रहा है कि मणिपुर में सीरिया जैसे हालात बन गए हैं। डबल इंजन सरकार क्या कर रही है, इंजन फेल हो गया है?
2. फडणवीस जी कह रहे हैं कि कोविड की वैक्सीन मोदी जी ने तैयार की। अंध भक्तों को यह नहीं पता कि वैक्सीन वैज्ञानिकों ने तैयार की है। कांग्रेस के समय में कहते थे इस्ताम खतरे में है, आज इनकी सरकार है तो हिंदू खतरे में हैं।
3. मैं मीडिया को कहता हूं कि जब कोई हमें छोड़कर जाता है तो वे लिखते हैं कि शिवसेना को झटका लगा। कैसा झटका? अगर आपको और कोई भी बिकाऊ लगता है तो उसे भी ले जाओ। मैं गद्दारों को कहता हूं कि लिस्ट लेकर आओ हम उन्हें आपके साथ भेज देंगे।
उधर, एकनाथ शिंदे के गुट ने भी गोरेगांव में नेस्को मैदान में पार्टी का स्थापना दिवस मनाया। इस मौके पर महाराष्ट्र के मुख्यमंत्री एकनाथ शिंदे ने पार्टी के नए सोशल मीडिया हैंडल्स (ट्विटर, इंस्टाग्राम और फेसबुक) लॉन्च किए।
शिंदे गुट और उद्धव गुट दोनों ही दावा करते रहे हैं कि वे ही बाल ठाकरे की राजनीतिक विचारधारा के असली उत्तराधिकारी हैं। दोनों गुट अगले साल के लोकसभा और महाराष्ट्र विधानसभा चुनावों के साथ-साथ लंबे मुंबई में BMC चुनाव की तैयारी में लगे हैं।
जून 2022 में शिंदे ने बगावत की थी
पिछले साल जून में शिंदे और पार्टी के 39 अन्य विधायकों ने महाराष्ट्र के तत्कालीन मुख्यमंत्री उद्धव ठाकरे के खिलाफ बगावत कर दी थी। शिवसेना के दो हिस्से हो गए थे। इसके बाद शिवसेना, NCP और कांग्रेस की महा विकास अघाड़ी गठबंधन सरकार गिर गई।
शिंदे ने इसके बाद भाजपा के साथ मिलकर सरकार बना ली। चुनाव आयोग ने पार्टी का नाम एवं निशान ‘तीर-धनुष' शिंदे गुट को दिया। ठाकरे गुट का नाम शिवसेना (उद्धव बालासाहब ठाकरे) रखा गया था। बाद में ये विवाद सुप्रीम कोर्ट तक गया। सुप्रीम कोर्ट ने फैसला दिया कि शिंदे सरकार बनी रहेगी।
पिछले साल पार्टी के टूटने के बाद यह शिवसेना का पहला स्थापना दिवस था, जो दो जगहों पर मनाया गया।
शिवसेना से जुड़ी भास्कर की ये खबरें भी पढ़ें...
जीतकर भी हार गए उद्धव ठाकरे, सुप्रीम कोर्ट में 5 में से 4 बाजियां जीते, फिर भी नहीं मिलेगी सत्ता
महाराष्ट्र की सत्ता शिंदे के पास रहेगी या उद्धव के पास लौटेगी, सुप्रीम कोर्ट ने ये विवाद निपटा दिया। CJI डीवाई चंद्रचूड़ वाली 5 जजों की संविधान पीठ ने फैसला सुना दिया कि शिंदे सीएम बने रहेंगे।
पढ़ें पूरी खबर...
शिवसेना की प्रॉपर्टी शिंदे गुट को ट्रांसफर नहीं होगी, सुप्रीम कोर्ट ने अर्जी खारिज करते हुए याचिकाकर्ता से कहा- आपका क्या हक बनता है?
सुप्रीम कोर्ट ने शिवसेना की संपत्ति को एकनाथ शिंदे गुट को ट्रांसफर करने की याचिका खारिज कर दी है। फिलहाल, शिवसेना की संपत्ति उद्धव ठाकरे गुट के पास है। चीफ जस्टिस डीवाई चंद्रचूड़ और जस्टिस पीएम नरसिम्हा की बेंच ने याचिकाकर्ता से पूछा कि आप कौन हैं, आपका इस मामले में क्या अधिकार है। इसके बाद याचिका खारिज कर दी गई। पढ़ें पूरी खबर...